als_Latn dik_Latn sag_Latn
Terrorizonin shoferët e Kamzës, qëllojnë me armë edhe policinë
Shoqërohen 19 persona nga “ushtria” e linjës së autobusëve
Prej disa ditësh ushtrohej presion ndaj shoferëve të furgonëve për të mos konkurruar autobusët
Përplasja me armë ndodhi te kryqëzimi i Bathores në Tiranë, kur agresorët u prenë rrugën furgonëve
Bledi Gilaj – Kryqëzimi i Bathores në Tiranë është kthyer në një skenë makthi dje në mëngjes, kur makina luksoze u kanë prerë rrugën dy furgonëve dhe duke qëlluar me armë, i kanë kërcënuar që të mos dilnin më në rrugë, pasi do t’i shfarosnin me gjithë familje. Por, protagonistët e dhunshëm nuk e dinin se ndryshe nga herët e tjera që kishin kryer të njëjtat veprime, dje në mëngjes, në vend të pasagjerëve ishin forcat speciale, që kishin shkuar për t’i kapur në flagrancë. Operacioni është ndërtuar brenda pak orësh, pasi shoferi i një furgoni ka shkuar i gjakosur në polici, duke treguar që truprojat dhe të afërmit e Lush Osmanit, i cili ka linjën e autobusëve Kamzë-Tiranë, e kishin keqtrajtuar dhe kërcënuar me jetë. Pavarësisht se shoferët e furgonëve kishin licenca nga Bashkia e Kamzës, ata nuk lejoheshin me vetëgjyqësi nga persona të armatosur që të marrin pasagjerë nga Kamza drejt Tiranës. Policia e Tiranës deklaroi zyrtarisht në lidhje me këtë përplasje me armë, e cila ka terrorizuar të gjithë zonën, se nga Sektori i Operacioneve Speciale dhe Forcës së Posaçme, Sektori i Krimeve të Rënda në Drejtori dhe në bashkëpunim me Komisariatin nr. 5, u zhvillua një operacion blic, me qëllim identifikimin dhe kapjen e personave për armëmbajtje pa leje, ku janë sekuestruar një sërë armësh dhe municionesh. “Nga këto struktura aktualisht janë shoqëruar për në ambientet e komisariatit 19 shtetas, të cilët kanë bërë rezistencë, duke kundërshtuar dhe duke shkëmbyer zjarr ndaj policisë, ku fatmirësisht nuk ka të lënduar”, deklaroi zyrtarisht policia e kryeqytetit. Nga të dhënat mësohet se pak ditë më parë, shoferët e furgonëve të Kamzës kishin bërë ankesa se persona të armatosur dhe makina luksoze u dalin para dhe i kërcënojnë me qëllim që të mos i lejojnë të punojnë. Sipas dyshimeve të shoferëve, ata ishin njerëz të pronarit të linjës së autobusëve Kamzë-Tiranë. Madje, sipas tyre, personat e armatosur u dilnin në vende të ndryshme, duke i dhunuar dhe duke trembur pasagjerët që të mos hipnin në furgonë, por vetëm në autobusë. Kështu ka ndodhur me një drejtues furgoni dy ditë më parë, kur ai është ndaluar në mes të rrugës dhe është dhunuar. I gjakosur, ai është paraqitur në polici, duke kërkuar ndihmën e tyre. Madje, ka shpjeguar se ishte i licencuar nga Bashkia e Kamzës, por që me vetëgjyqësi bënin konkurrencë të pandershme. Kështu, dje në mëngjes, forcat speciale të policisë kanë shkuar në Kamzë, janë nisur me dy furgonë, si pasagjerë për të ardhur drejt Tiranës, teksa prisnin të vizitoheshin nga personat e armatosur, por që ishin ende të paidentifikuar. Pas furgonëve ishin edhe disa makina civile, që i shoqëronin. Rreth orës 06:35, furgonët me policë specialë kanë qenë te kryqëzimi i Bathores, kur përpara u kanë dalë personat e armatosur, të cilët lëviznin me makina luksoze. Sapo kanë zbritur nga mjetet e tyre, të armatosurit, kanë qëlluar me shotgun ndaj punonjësve të policisë. Forcat speciale kanë reaguar menjëherë, duke realizuar neutralizimin e agresorëve, që nuk ishin pak, por 19 veta, ku 5 prej tyre i përkisnin fisit Osmani, që ka edhe linjën e autobusëve. Operacioni ka vijuar për disa minuta, dhe në përfundim janë shoqëruar të gjithë të dyshuarit. Pas kontrolleve të ushtruara ndaj të shoqëruarve, atyre u janë gjetur një sërë armësh automatike dhe pistoleta. Policia tha se sekuestroi tre shotgun, dy automatikë “Kallashnikov”, katër pistoleta të llojeve “miniblow”, “imituese”, “TT”, “Makarov”, shkopinj bejsbolli dhe objekte të tjera dhune. Ndër të shoqëruarit mësohet se është djali i pronarit të linjës së autobusëve dhe tre nipërit e tij. Bashkë me ta, policia ka shoqëruar edhe të afërm të tjerë të Lush Osmanit. Policia tha se të gjithë do të procedohen penalisht dhe po kryhen veprimet për të vendosur arrestimin.
Prononcimi
Lush Osmani, pronar i “Shpresa-Al”, pretendoi se linja e autobusëve të tij po falimenton nga lëvizja e paligjshme furgonëve. Jemi detyruar të dalim vetë për të mbrojtur punën dhe djersën tonë
Të ndaluarit
Lin Osmani
Dritan Osmani
Gervin Osmani
Albert Osmani
Bardhok Osmani
Zef Leka
Vladimir Pjetri
Rrok Paluca
Alban Nikolli
Altin Palushi
Jetmir Prenga
Arlind Mara
Eduart Sokoli
Erjon Mëhilli
Hysni Vukaj
Kujtim Kola
Ferit Ndreu
Petrit Abazi
Tonin Zefi
als_Latn als_Latn als_Latn als_Latn als_Latn oci_Latn als_Latn als_Latn epo_Latn jav_Latn isl_Latn crh_Latn als_Latn tsn_Latn als_Latn fur_Latn cym_Latn bem_Latn azj_Latn swh_Latn umb_Latn als_Latn tso_Latn umb_Latn als_Latn zul_Latn kon_Latn